Нитәләр!

	("Печән базары" сатирик әсәрләр конкурсы)	 (Татар интеллигентының бәдрәфтә сөйләгән ярсулы нотыгы)    – Нигә менгәч, болар тәмам нитте! Бу – нителгән! Теге – өтелгән!.. Йә, ни соң без хәзер? Бер нимени –  Нитек-мәтәк нимәләтелгән?!   Ниләр нине ние белән нитә! Алар нитә! – Безгә әмәл юк! Нитәм, нитәм, нитәм, нитеп бетәм –  Ә кесәдә сукыр нәмә юк!   Өйгә кайтып керсәм, хатын нитә! Төнлә ниен куя, нәмәләт! Ниләрем ни сорый. Каян алыйм? Нитиммени нидән әвәләп?!   Өстә Фәлән ниләр нитеп утыра. Безнең ниләр аңа – төкерек! Нигә чыгып, их, нитәсе иде! Нитәрләр шул, нием ниткере!   Нәфрәтемнән шашып, йодрык изәп, Күлмәгемә сыймый утырам. Җаннан-тәннән ташкан гайрәтемне Шатыр-шытыр аска тутырам... 
	Риф БӘДРИ	
Казан утлары

	№ 4 |  	


